Blažej Bulla

Blažej Felix Bulla (* 19. máj 1852, Ústie nad Priehradou – † 1. november 1919, Martin), bol slovenský architekt, dramatik a hudobný skladateľ.

Životopis 
Narodil sa ako Felix Bullya 19. mája 1852 v rodine Petra Bullu a jeho manželky Jany rodenej Kohútovej. Vzdelanie získaval na ČVUT v Prahe, kde študoval staviteľstvo. Počas štúdia sa stal členom spolku slovenských študentov Detvan. Po návrate na Slovensko sa usadil v Martine, kde si zriadil vlastnú staviteľskú kanceláriu. Projektoval viacero budov v Martine, Tisovci, Dolnom Kubíne a ďalších slovenských mestách a obciach. Ako staviteľ pracoval i v Samarkande, no po neúspechoch sa vrátil späť do Martina a už nepokračoval vo svojej architektonicko-staviteľskej činnosti.

Tvorba 
Venoval sa najmä architektonickej práci, v ktorej ako prvý u nás čerpal z ľudovej architektúry. Svojou tvorbou ovplyvnil i architekta Dušana Jurkoviča, ktorý bol vtedy u neho na praxi. Okrem toho sa venoval aj dramatickej tvorbe. Vo svojich drámach, ku ktorým komponoval aj hudbu, spracúval väčšinou rozprávkové námety.

Dielo

Architektonické projekty 

1879 – Dolný Kubín: budova sporiteľne
1880 – Partizánska Ľupča: evanjelický kostol
1881 – Lúčky: kúpeľný hotel
1881 – Kráľova Lehota: evanjelický kostol
1881 – Tisovec: mestská nemocnica
1882 – Dolný Kubín: meštianska škola
1883 – Sučany: evanjelická fara
1885 – Liptovský Mikuláš: divadelná dvorana
1885 – Vanišov: evanjelický kostol a veža
1885 – Tisovec: škola
1886 – Tisovec: nemocnica
1887 – Likavka: rímskokatolícky kostol
1887 – Horné Jaseno: evanjelická fara
1887 – Mošovce: škola pre evanjelickú cirkev
1888 – Martin: Národný dom
1890 – Važec: evanjelický kostol
1892 – Martin: Stredoslovenské pivovary a sódovkárne
1892 – Rajec: škola
1893 – Slovany: rímskokatolícky kostol
1896 – Tisovec: evanjelické budovy
1909 – Martin: náhrobok Andreja Kmeťa na Národnom cintoríne

Literárne diela 
1901 – Sbierka slovenských štvorspevov pre mužské a miešané sbory
1906 – Sokolský pochod Americkým „Slovenským Sokolom“ prvou cenou poctený
1907 – Bože ráč nás…
Hľadaj ma

Externé odkazy 
 Záznam o narodení a krste v matrike záznam číslo 37; pokrstený ako Felix Bullya

Slovenskí architekti
Slovenskí hudobní skladatelia
Slovenskí spisovatelia
Absolventi Českého vysokého učení technického
Osobnosti z Ústia nad Oravou
Pochovaní na Národnom cintoríne v Martine